alexandrainst/scandi-wiki huggingface dataset:
Breiava kraftverk

Breiava kraftverk  er et  vannkraftverk i Hjelmeland kommune i Rogaland. Deler av magasinet og nedbørfeltet ligger i Hjelmeland kommune og deler i Forsand kommune. Selve stasjonen ligger på Hjelmeland-siden av grensen.

Kraftverket utnytter et fall på 60 meter fra Nilsebuvatnet til Breiavatnet. Begge disse vannene ble opprinnelig regulert i forbindelse med Lysebotn kraftverk og verket benytter en eksisterende overføringstunnel mellom de to vannene.

Kraftverket startet produksjonen i 2006. Ved fullt magasin i Breidavatnet ligger kraftstasjonen under vannflaten og er en såkalt dykket stasjon. Kraftstasjonen kjøres derfor ved lav vannstand.

Den offisielle åpningen fant sted 4. juni 2007 av næringsminister Dag Terje Andersen. Kraftverket kostet 115 millioner og ble bygget på halvannet år. Lyse Energi fikk ros for at kraftverket var miljøvennlig utbygget. Ved åpningen var ordførere fra Hjelmeland, Forsand og Strand kommuner til stede. Kraftverket fikk også ros fra Stavanger Turistforening ved leder Kjell Helle-Olsen.

Midlere årsproduksjon er på 54 GWh. Installert effekt er 14 MW. Det er installert francisturbin.

Kraftverket eies av Lyse Energi.

Referanser

Kilder
 
 NVE vannkraftdatabase
 Lyse Energi
 Strandbuen – «Lyse ble skamrost», onsdag 6. juni 2007 side 6-7

Eksterne lenker
 Teknisk ukeblad – Breiava vannkraftverk – et miljøprosjekt

Vannkraftverk i Rogaland
Lyse Energi
Kraftverk i Hjelmeland
Kraftverk etablert i 2006
Milla Clementsdotter

Milla Clementsdotter (født 1. november 1812 i Orrnäsfjäll, Föllinge, Sverige, død 8. april 1892 i Roan, Sør-Trøndelag) var en sørsamisk kvinne som huskes av ettertiden for å ha veiledet Lars Levi Læstadius i spørsmål om kristen tro. Læstadius omtalte henne som «Maria», og Milla er kjent som «Lappmarkens Maria».

Biografi 
Foreldrene var Clemmens Andersson og Anna Larsdotter. Etter farens død i 1817 giftet moren seg på nytt med Torkel Jonsson. Det førte til at Milla fikk en søster til, Sara Brita, som ble født i 1825.

Milla giftet seg i 1840 med den tre år eldre Tomas Pålsson. I 1846 fikk de datteren Anna Brita. I 1865 bor de på Halmøya i Flatanger (dengang en del av Fosnes) i Namdalen som reindrivende nomader. Ved folketellingen i 1875 bodde de i Vigen, Hopstad, Roan.
Det kan se ut som om han døde i Beitstadfjellene i 1877, mens hun døde i Roan i april 1892.  Ved folketellingen i 1890 står begge registrert i Frostvikens lapska församling
 I 1900 er de begge overført til «ukjent» (obefintlighetslängden) i forsamlingsboken.

Møte med Læstadius 
Milla og Læstadius møttes sannsynligvis 1. januar 1844 i Åsele kirke. Ifølge Læstadius hadde Maria tidligere truffet presten Per Brandell i Nora forsamling i Ångermanland. Brandell løste henne fra tvilen, forteller Læstadius: «Denna enfaldiga flicka hade erfarenheter i nådens ordning, som jag aldrig hört förut. Hon hade vandrat långa vägar för att söka ljus i mörkret och under sina vandringar slutligen kommit till pastor Brandell i Nora. När hon för honom öppnade sitt hjärta, så löste han tvivlet, och hon kom genom honom till den levande tron. (…) Och nu först, tänkte jag, nu ser jag vägen, som leder till livet.»

Møtet mellom Milla og Læstadius var et vendepunkt i Læstadius' liv. Han ble inspirert av Millas enkle fortellinger om sine «erfaringer i nådens orden», som Læstadius selv kalte det. Etter møtet startet han forkynnelsen som markerte starten på den læstadianske vekkelsen.

Referanser 

Sørsamene
Personer fra Krokoms kommun
VM i skiskyting 2008

Det 42. verdensmesterskapet i skiskyting ble arrangert den 8. – 17. februar 2008 i den svenske byen Östersund. 

Östersund arrangerte også verdensmestskapet i skiskyting i 1970.

Menn

10 km sprint 
  
Dato: 9. februar 2008

12,5 km jaktstart 

Dato: 10. februar 2008

20 km 

Dato: 14. februar 2008

15 km fellesstart 

Dato: 17. februar 2008

4 x 7,5 km stafett

Dato: 16. februar 2008

Kvinner

7,5 km sprint 

Dato: 9. februar 2008

10 km jaktstart 

Dato: 10. februar 2008

15 km 

Dato: 14. februar 2008

12,5 km fellesstart 

Dato: 16. februar 2008

4 x 6 km stafett

Dato: 17. februar 2008

Mixed stafett

Dato: 12. februar 2008

Medaljestatistikk

Eksterne lenker

 Östersund 2008

 
Internasjonale mesterskap i 2008
Internasjonale mesterskap i Sverige
Sport i Östersund kommune
Skiskyting
Skiskyting i 2008
Skiskyting i Sverige
Årets europeer

Årets Europeer er en pris som deles ut årlig av Europeisk Ungdom til en person som har engasjert seg for Europa i Norge.

Prisvinnere 
 1994: Johan Jørgen Holst og Marianne Heiberg, Ap-politikere
 1997: Frederic Hauge, Bellona
 1999: Steinar Hansson, World Wildlife Fund
 2000: Roy Jacobsen, forfatter
 2001: Norges Unge Venstre
 2002: Thorbjørn Jagland, tidligere statsminister og Ap-leder, senere stortingspresident
 2003: Jens Stoltenberg, Ap-leder, tidligere og senere statsminister
 2004: Wenche Fossen, tidligere leder i Europabevegelsen og SV-politiker
 2005: Ronald Rindestu, Sp-politiker, fylkesordfører i Troms og initiativtager til Kysten inn i EU
 2006: Steinar Lem, talsmann for Framtiden i våre hender
 2007: Paal Frisvold, styreleder i Brusselkontoret AS
 2008: Kristin Clemet, daglig leder i tankesmien Civita, tidligere Høyre-politiker.
 2009: Eva Joly, korrupsjonsjeger
 2010: Erik Solheim, miljø- og utviklingsminister  
 2011: Nikolai Astrup, stortingsrepresentant for Høyre og leder av Høyres EU-utvalg
 2012: Sveinung Rotevatn, Tore Eikeland og Tarald Kuven Mjelde, ungdomspolitikere
 2013: Kjetil Wiedswang, journalist i DN
 2014: Eirik Rise fra Skeiv Ungdom
 2015: Simen Ekern
 2016: Hanne Skartveit
 2017: Frank Bakke-Jensen og Grete Berget
 2018: Espen Barth Eide
 2019: Ine Marie Eriksen Søreide
 2020: Den norske Helsingforskomitéen
2021: Venstre

Referanser

Eksterne lenker 
 Årets europeer – Europeisk ungdom

Norske priser
Europabevegelsen
Norsk Skuespillerforbund

Norsk Skuespillerforbund (NSF) er et frittstående fagforbund for skuespillere. NSF arbeider for å styrke og bedre skuespillernes arbeidsvilkår og arbeidsmiljø.

NSF ble stiftet 27. oktober 1898. Initiativet til stiftelsen kom fra skuespilleren Sigurd Asmundsen, som lanserte ideen om en fagforening for skuespillere allerede i 1896. Forbundet forhandler fram tariffavtaler og vederlagsavtaler for skuespillere. Det er også ansvarlig for å utbetale vederlag for salg av filmer, bøker og digitale medier. Første gang forbundet lyktes i å framforhandle en 12-måneders normalkontrakt for skuespillere var i 1912.

Forbundsledere 

 1898: Sigve Gundersen
 1899–1900: Olav Voss
 1901–1902: Ludvig Müller
 1903: Ludvigh Bergh
 1904: Halfdan Christensen
 1905–1906: Theodor Blich
 1907–1912: Ludvig Müller
 1913: Harald Stormoen
 1914–1918: Thomas Thomassen
 1919: Theodor Blich
 1920: Thorleif Klausen
 1921–1923: Harald Stormoen
 1924: Thomas Thomassen
 1925–1927: Harald Stormoen
 1928–1931: Einar Sissener
 1932–1939: Egil Hjorth-Jenssen
 1940: David Knudsen
 1941–1944: Harald Schwenzen
 1945: Georg Løkkeberg
 1946–1950: Jens Gunderssen
 1951–1956: Ella Hval
 1957: Øyvind Øyen
 1958–1961: Ella Hval
 1962–1964: Gunnar Olram
 1965–1966: Ella Hval
 1967–1968: Bjarne Andersen
 1969–1973: Knut M. Hansson
 1974–1976: Finn Kvalem
 1977–1979: Karen Randers-Pehrson
 1980–1994: Ragnhild Nygaard
 1995–2000: Bernhard Ramstad
 2000–2011:  Agnete G. Haaland
 2011–2015:  Hauk Heyerdahl
 2015–: Knut Alfsen

Eksterne lenker 
 
 Skuespillerkatalogen – Castingtjeneste drevet av Norsk Skuespillerforbund

Norske fagforbund
Teater i Norge
Etableringer i 1898
Norske kunstnerorganisasjoner
Norsk film
Cneoglossidae

Cneoglossa

Cneoglossidae er en artsfattig familie av biller som bare er kjent fra Sør- og Mellom-Amerika. Familien omfatter bare én slekt, Cneoglossa, som er funnet mellom Mexico i nord og Brasil i sør. Disse billene ligner på noen arter i familien lysbiller (Lampyridae), og unngår trolig å bli spist på grunn av sin likhet med disse giftige billene, såkalt vernelikhet eller mimikry. Lite er kjent om biologien til disse billene, men larvene av én art ble funnet mellom råtnende kvister på bunnen av en grunn bekk.

Utseende 
Små til middelsstore (2,7 – 6 mm) biller, kroppen myk (lite sklerotisert), noe flat, med hårete overside. Avlang kroppsform. Billene er livlig farget og etterligner trolig arter i familien lysbiller (Lampyridae). Hodet er ganske lite, vanligvis dekket av brystskjoldet og ikke synlig ovenfra. Fasettøynene er utstående. Antennene er middels lange og ganske kraftige, sagtakkede, og består av 11 ledd. Brystskjoldet (pronotum) er mye bredere enn langt, ganske kort, omtrent så bredt som dekkvingene. Dekkvingene er parallellsidige, avlange, hver med 10 lengderekker av grove punktgroper. Beina er slanke, føttene lange, tynne og fem-leddete.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien Cneoglossidae Champion, 1897
 Slekten Cneoglossa Guérin-Méneville, 1843
 Cneoglossa brasiliensis (Wittmer, 1948)
 Cneoglossa brevis Champion, 1897
 Cneoglossa collaris Guérin-Méneville, 1849
 Cneoglossa edsoni Costa, Vanin & Ide, 1999
 Cneoglossa elongata Pic, 1916
 Cneoglossa gournellei Pic, 1916
 Cneoglossa lampyroides Champion, 1897
 Cneoglossa longipennis (Pic, 1915)
 Cneoglossa peruviana Pic, 1916
 Cneoglossa rufifrons Pic, 1916

Eksterne lenker 
 
 Cneoglossa sp. 

Biller
Dyr formelt beskrevet i 1897
Mudderbiller (Dryopoidea)

Elvebiller
 Mudderbiller
 Strandgravere
 Kamfølerbiller
 Limnichidae
 Lutrochidae
 Psephenidae
 Callirhipidae
 Eulichadidae
 Chelonariidae
 Cneoglossidae

Eksterne lenker 
 

Mudderbiller (Dryopoidea) er en gruppe (overfamilie) av biller som omfatter omtrent 11 familier. I Norge finnes familiene elvebiller (Elmidae), mudderbiller (Dryopidae) og strandgravere (Heteroceridae), i tillegg kan en art av familien kamfølerbiller (Ptilodactylidae) forekomme innendørs. Familiene Limnichidae og Psephenidae er ikke kjent fra Norge, men forekommer i Norden. De øvrige familiene, Lutrochidae, Callirhipidae, Eulichadidae, Chelonariidae og Cneoglossidae finnes bare i varmere strøk. Larvene i denne gruppen utvikler seg gjerne i eller ved vann, men det finnes også noen grupper som er rent terrestriske. De voksne er gjerne kortlivede og terrestriske. I størrelse varierer de mellom mindre enn 1 mm og 35 mm. Mange har kamformede antenner. Biologien til mange av gruppene er dårlig kjent.

Biller
Advokatfullmektig

En advokatfullmektig er en person som har juridisk embetseksamen (cand.jur. eller master i rettsvitenskap), men som ikke har fått advokatbevilling. 

Fullmektigen er ansatt av en advokat som er fullmektigens prinsipal. Fullmektigen opptrer på vegne av prinsipalen og yter rettshjelp i vedkommendes navn. For at en advokatfullmektig skal kunne opptre som sådan, på vegne av sin prinsipal, må vedkommende være autorisert for prinsipalen av Tilsynsrådet for advokatvirksomhet, jf. domstolloven § 223 annet ledd. Foruten bestått juridisk embetseksamen kreves det politiattest for å godtgjøre at vedkommende har ført en hederlig vandel. Det må heller ikke foreligge forhold som etter domstolloven § 230 fører til at en autorisasjon vil bli satt ut av kraft eller kalt tilbake. 

Dersom man har vært advokatfullmektig i to år kan man få egen advokatbevilling, forutsatt at man oppfyller visse lovbestemte krav til praksis for domstolene (har prosedert et visst antall saker, i utgangspunktet tre sivilrettslige saker), og gjennomfører og består det såkalte advokatkurset med avsluttende eksamen. Fullmektigperioden er ment som en læretid hvor fullmektigen skal dyktiggjøre seg for å utøve advokatvirksomhet. Fullmektigen skal i denne tiden lære litt om de forskjellige sider ved advokatgjerningen, blant annet ansvarsregler, regnskapsregler, etiske regler mv. Praksis som advokatfullmektig skal derfor utføres under prinsipalens kontroll og instruksjon.

Rettsvesen
Juridiske beskjeftigelser
Langesund ungdomsskole

Langesund ungdomsskole er en tidligere skole i Langesund. Skolen ble oppført i 1969. Den ble lagt ned i 2021. Elevantallet var ca. 160. Bade- og fritidsplassen Krogshavn var nærmeste nabo til skolen.

Gym
Det er et gymbygg rett over skolen hvor felles aktiviteter ofte avholdes.

De tre K-er
Langesund Ungdomsskole fokuserer på de tre K-er. K1-Kreativitet, K2-Kropp, og K3-Kunnskap.

Kantine
Langesund Ungdomsskole har en kantine gående, som nylig ble rangert som telemarks beste av Telemarksavisa. Den fokuserer på sunn mat, som blir solgt til elevene i midttimene. Maten blir laget på skolekjøkkenet. Kantina holder til i et gammelt klasserom som er blitt oppuset.

Aktivitetslederne
Langesund ungdomsskole har også en elevbedrift kalt «Aktivitetslederne». Den består av et knippe elever fra 10.- og 9.-trinn. De driver blant annet "midttimeaktivitetene", som foregår i gymsalen i midttimene. Der spilles det f.eks fotball og innebandy. Den ble startet av avgangskullet 2007, og elever fra nåværende 10.-trinn har tatt over for dem.

Referanser

Ungdomsskoler i Vestfold og Telemark
Bamble
Langesund
Tidligere utdanningsinstitusjoner i Vestfold og Telemark
Andermatt

Andermatt er en liten landsby som ligger i Urserendalen i den sveitsiske kantonen Uri, 1447 moh., ikke langt fra St. Gotthard-passet (2061 moh.).

Andermatt er et knutepunkt for trafikken mellom Graubünden og Vest-Sveits (Wallis osv.) på den ene siden og nordlige områder og Ticino på den andre siden. Den er tilknyttet tre viktige pass: Oberalppasset mot øst, St. Gotthard-passet mot sør og Furkapasset mot vest.

Byen er et kjent vintersportssted.

Referanser

Eksterne lenker 
 

Kommuner i Sveits
Byer i Sveits
Uri
Bosetninger første gang omtalt i 1203
Artematopodidae

Allopogoninae
 Artematopodinae
 Electribiinae

Artematopodidae er en artsfattig familie av biller som trolig er beslektet med smellere (Elateridae). Lite er kjent om denne gruppens biologi, men noen arter har blitt klekket fra mose. Larvene kan fôres opp på døde insekter i laboratoriet og det er mulig de også spiser dette i naturen. De voksne billene kan finnes mellom løvverk. Familien er kjent fra Nord- og Sør-Amerika, Sør-Europa, det østlige Sibir og Japan. Familien er også kjent fra fossiler i Baltisk rav (20 – 40 millioner år gamle).

Utseende 
Små til middelsstore (2,5 – 10 mm), avlange biller, oversiden hårete. Hodet er stort og bredt med små fasettøyne. Antennene er nokså lange, 11-leddete og trådformede. Brystskjoldet (pronotum) er forholdsvis lite, bredere enn langt. Dekkvingene har en dyp lengdefure nær sømmen (sømstripe). Beina er slanke, med 5-leddete føtter.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere (Elateroidea) (ev. ofam. Artematopodoidea)
 Familien Artematopodidae
 Underfamilien Allopogoninae
 Slekten Allopogonia Cockerell, 1906
 Underfamilien Artematopodinae
 Slekten Artematopus Perty, 1832
 Slekten Brevipogon Lawrence, 2005
 Slekten Carcinognathus Kirsch, 1873
 Slekten Ctesibius Champion, 1897
 Slekten Eurypogon Motschulsky, 1859
 Slekten Macropogon Motschulsky, 1845
 Slekten †Protartematopus Crowson, 1973 - fra Baltisk rav
 Slekten †Sinobrevipogon Cai, Lawrence, Ślipiński & Huang, 2015
 Underfamilien Electribiinae
 Slekten Electribius Crowson, 1973 - fire nålevende arter fra Mellom-Amerika og seks fra rav

Eksterne lenker 
 
 Electribius crowsoni fra Delta interactive key - bilde

Biller
Liuyang

Liuyang (kinesisk: 浏阳, 瀏陽; pinyin: Liúyáng) er en by på fylkesnivå i Changsha, hovedstaden i Hunan i Folkerepublikken Kina. 

Befolkningen var på  innbyggere i 1999.

Liuyang er kjent for sin fyrverkeriindustri. Etter kinesisk tradisjon kom svartkruttets oppfinner fra en landsby i fylket Liuyang. Li Tian, kalt Zhusheng, skal ha blitt født i Dayao i Liuyang den 18. april 601 under keiser Renshou og døde i en alder av 89 år i 690. Hans grav finnes i Beidahe i gamle Dayao.

Liuyang er blant de mange lokalsamfunn i Kina som i moderne tid er blitt rammet hardt av forurensningsproblemer. I 2009 kom det til folkelige protester etter at mer enn 500 innbyggere ble forgiftet av tungmetaller benyttet i en bly- og zinkforedlingsfabrikk og så spylt inn i vassdrag eller på bakken.

Kulturminner
Stedet for troppenes forening i storkommunen Wenjiashi under Høstoppstanden (秋收起义文家市会师旧址, Qiushou qiyi Wenjia shi huishi jiuzhi), ca. 50 kilometer sørøst for Liuyang, ble i 1961 oppført på Folkerepublikken Kinas liste over kulturminner.

Administrative enheter

Subdistrikter: Guankou (关口街道), Hehua (荷花街道), Jili (集里街道), Huaichuan (淮川街道).

Storkommuner: Shegang, Longfu, Chunkou, Shashi, Yong An, Beisheng, Zhangfang, Chengtanjiang, Zhonghe, Wenjiashi, Yonghe, Guandu, Gugang, Yanxi, Zhentou, Taipingqiao, Puji, Jin Gang, Guanqiao, Dayao, Daweishan, Dahu, Chengchong.

Kommuner: Xijiang, Qibaoshan, Guanqiao, Baijia, Gaoping, Gejia, Sankou, Dongyang, Yanghua, Xiaohe, Jiaoxi.

Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.  

Kinas riksvei 319 fører også gjennom byfylket. Riksveien bgynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender opp i Chengdu, hovedstaden i provinsen Sichuan.

Referanser

Eksterne lenker
 Lokalregjeringens offisielle hjemmeside 
 Die Stadt der lauten Kracher
 Kart over Liuyang

Byfylker i Hunan
Changsha
Rhinorhipidae

Rhinorhipus tamborinensis

Rhinorhipidae er en familie av biller som bare omfatter én kjent art, fra Australia. Den ble oppdaget så sent som i 1988 og er bare kjent fra et lite område i delstatene New South Wales og Queensland. Rhinorhipus tamborinensis er knyttet til skog, men ellers er ingenting kjent om biologien til denne billen. den er funnet i utkanten av en regnskog, men også mellom innførte ugress-arter. De voksne billene er aktive om våren. Denne billens systematiske plassering er usikker, men den blir gjerne plassert i overfamilien smellere (Elateroidea).

Utseende 
Middelsstor (5 – 8,5 mm), slank bille. På grunn av de lange og kraftige antennene kan arten minne om familien trebukker (Cerambycidae), men den er ikke beslektet med disse. Kroppsform avlang og sterkt hvelvet, overside hårete. Hodet er ganske bredt, nedbøyd, med små, men utstående fasettøyne. Antennene er ganske lange og kraftige, trådformede, 11-leddete. Brystskjoldet (pronotum) er omtrent så bredt som hodet og omtrent så langt som bredt, sterkt hvelvet, med markerte bakhjørner. Dekkvingene er avlange, med markerte "skuldre", mye bredere enn brystskjoldet. De har tydelige lengderekker av fine punktgroper. Beina er lange og kraftige, føttene fem-leddete.

Larven er ukjent.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere (Elateroidea) (usikker plassering)
 Familien Rhinorhipidae
 Rhinorhipus tamborinensis Lawrence, 1988

Eksterne lenker 
 
 Rhinorhipus tamborinensis, fra Delta Interactive key - bilde

Biller
Australias insekter
Biller formelt beskrevet i 1988
Ragnhild Groven

Ragnhild Groven Holmboe Nykmark (født 9. januar 1955 ) er en norsk opera- og konsertsangerinne (sopran) og tidligere vokalpedagog ved Ringerike videregående skole. Hun har opptrådt under navnene Ragnhild Groven og Ragnhild Groven Holmboe. Hun har medvirket på en rekke konserter og festivaler i Norge og i utlandet.

Bakgrunn og utdannelse 
Ragnhild Groven er barnebarn av komponisten Eivind Groven og gift med barytonsangeren og dirigenten Rolf Nykmark. Ragnhild Groven har utdannelse fra Barratt Due musikkinstitutt i opera-, konsert- og romansesang, med lærerne Oskar Raaum, Olav Eriksen, Robert Levin og Torbjørn Lindhjem. Operastudier i London med Vera Rosza og Ôstermalms Operaskola i Stockholm.

Sangkarriere 
Ragnhild Groven har hatt flere konsertopptredener i store deler av Europa og Japan. En av hennes tidlige konserter var i 1986 i Bygdøy kirke. Hun var en etablert sanger da hun debuterte i Aulaen i 1988 med Wolfgang Plagges komposisjoner «Tre innskrifter» til tekster av Olav Aukrust og verker av Grieg, Groven, Brahms, Richard Strauss og Wagner. Hun ble akkompagnert av  Wolfgang Plagge på konserten. 

Hun hadde sin sceniske debut i 1993 med en rolle i forestillingen «Utsikten» på Black Box. 

Hun sang i Stavern ved uroppføringen i 1995 av Asbjørn Øksendal og Wolfgang Plagge sitt «Sogespelet om Olav Tryggvason».

I 1997 sang hun i Aulaen sammen med Den Norske Studentersangforening, Barbro Marklund og Rolf Nykmark på en konsert hvor Wolfgang Plagge spilte piano og Piotr Janowski spilte fiolin. 

I 2000 fikk Ragnhild Groven sammen med ektemannen Rolf Nykmark og pianisten Geir Henning Braaten en bevilgning fra «The Japan Foundation» for å presentere norsk musikk i Japan. 
De ga tre konserter i Tokyo (hvorav en sammen med det japanske orkesteret «The Nordic Ensemble of Japan» i Suntory Hall i Tokyo) og en konsert i Sapporo. 

I 2005 sang hun i Aulaen sammen med Wandsbecker Sinfonieorchester fra Hamburg og Nittedal Bygdekor «Voluspaa» av David Monrad Johansen.  

I 2006 debuterte hun i Wien med Bratislava Operaens orkester og sang utdrag fra Verdis «Otello» og Wagners «Tristan und Isolde». 

Hun synger i vokalkvartetten Grieg Solo Singers.

Arbeider 
Groven har skrevet og regissert en barne- og familieforestilling om «Gutten med seljefløyten og Skogalven». 
Multimedieforestillingen hadde premiere i 2010. 

Hun har sammen med ektemannen Rolf Nykmark og Wolfgang Plagge spilt inn en CD med romantiske sanger av Johannes Brahms, Edvard Grieg, Eivind Groven, Franz Schubert og Jean Sibelius. Hun har også sunget på CD-en som moren, Tone Groven Holmboe, fikk spilt inn i anledning sin 70-årsdag.

Referanser

Eksterne lenker 
 

Norske sangere
Norske operasangere
sopraner
Alumni fra Barratt Due musikkinstitutt
Fødsler i 1955
Sissel Gran

Sissel Gran (født 1951) er en norsk psykolog og spesialist i klinisk psykologi og familieterapi. Hun er også foredragsholder og skribent og var i flere år fast samlivsspaltist i A-magasinet. Hun har utgitt flere bøker innen sitt fagfelt.

Gran er oppvokst i Hønefoss, men familien flyttet til Oslo når hun var 10 år.

Hun ble utdannet psykolog i 1979 ved Universitetet i Oslo. Hun ble godkjent spesialist i klinisk psykologi i 1991 og tok videreutdanning i familieterapi i 1993. 

Fra 1979 til 1997 var hun ansatt ved Ullevål sykehus der hun arbeidet med rusbehandling og psykisk helsevern. Hun har siden arbeidet som parterapeut og veilder i parterapi, foredragsholder og skribent.

Bibliografi 

 Gran, Sissel. Kjærlighet i hastighetens tid (2005). Aschehoug. ISBN 82-03-22724-4
 Gran, Sissel. Kjærlighetens tre porter (2007). Aschehoug. ISBN 978-82-03-23396-8
 Gran, Sissel & Skaug, Nora. HEKTA på et håp om kjærlighet (2010). Aschehoug. ISBN 978-82-03-23767-6
 Gran, Sissel. Det er slutt: historier om løsrivelse (2016). Aschehoug. ISBN 978-82-03-29542-3
 Gran, Sissel. Inni er vi alltid unge: aldringsmeditasjoner (2019). Aschehoug. ISBN 978-82-03-29738-0
 Gran, Sissel. Men størst av alt er begjæret: kjøttets higen i liv og litteratur (2021). Aschehoug. ISBN 978-82-03-29732-8

Referanser

Eksterne lenker 
 
  Sjelens gartner - portrett av Sissel Gran (Rådet for psykisk helse, intervju, 2001)

Personer fra Ringerike kommune
Norske psykologer
Norske sakprosaforfattere
New York City Marathon

New York City Marathon er verdens største maratonløp med over 36 000 løpere i 2005, som årlig blir arrangert i den amerikanske byen New York City. Sammen med Boston Marathon og Chicago Marathon er løpet regnet som det mest prestisjefylte langdistanseløpet i USA. På grunn av løpets popularitet er de knapt 37 000 plassene et fast antall, og deltakere blir plukket ut gjennom et stort lotterisystem. Profesjonelle løpere som er medlem av NYRRC eller nominert av en annen offisiell løpeklubb, er garantert plass.

Den mestvinnende utøveren i løpets historie, er norske Grete Waitz, som gikk til topps ni ganger.

I 2008 seiret brasilianske Marílson Gomes dos Santos i herreklassen, og fikk dermed sin andre seier på tre år. Vinneren av kvinneklassen, britiske Paula Radcliffe, vant for tredje gang.

I 2012 ble New York City Marathon avlyst etter press fra befolkningen etter stormen Sandy.

I 2020 ble New York City Marathon avlyst for andre gang. Denne gangen var det koronaviruspandemien fra 2019 som var årsaken.

Liste over vinnere

Eksterne lenker 
 

Sportsarrangementer i USA
Sport i New York
Maraton
Repeterende arrangementer etablert i 1970
1970 i New York (delstat)
Friidrett i USA